梁家俊寧願醉夢都唔要好運？
2024年05月18日 13:08
東網電視
更多新聞短片
梁家俊繼續由「機緣醉夢」效力。
雖然梁家俊近年攞到嘅支持唔算太多，主要都係嚟自羅富全馬房，但佢亦都會面對幸福嘅煩惱，好似聽日第8場四班田草1400米，鄭俊偉馬房嘅「機緣醉夢」同埋羅廐「勁好運」都係佢騎開嘅馬，最終佢就為前駒效力，「勁好運」就由何澤堯接手，究竟最終梁家俊會唔會有損失呢？
聽羅富全講返，佢原本的確係想「勁好運」繼續由梁家俊策騎，始終之前「誠好運」喺呢位本地薑下跑得好，而「勁好運」在港兩戰亦係佢策騎，但家俊一早同全哥講要騎「機緣醉夢」，結果先要換人出擊。不過，全哥話「勁好運」演出開始進步，上仗本身唔打算留太後，結果蝕咗慢步速都可以追上嚟跑第5名，走勢都好滿意，相信再跑1400米都有餐士。
不過，梁家俊為「機緣醉夢」效力都唔係冇道理，結果呢隻馬兩次跑四班賽取得1亞1季，有根有據，只係估唔到抽14檔起步，睇吓能否克服啦。